სარჩევი

[**ინსტრუქცია ტენდერში მონაწილეობის მისაღებად** 2](#_Toc76636152)

[**1. მოთხოვნები, რომელსაც უნდა აკმაყოფილებდეს კომპანია ტენდერში მონაწილეობის მისაღებად** 2](#_Toc76636153)

[**2. ტექნიკური დოკუმენტაცია** 2](#_Toc76636154)

[**3. ტექნიკური დავალება** 4](#_Toc76636155)

[**4. სატენდერო წინადადების შეფასება** 4](#_Toc76636156)

[დანართი N1 5](#_Toc76636157)

[დანართი N2 6](#_Toc76636158)

[დანართი N3 10](#_Toc76636159)

[**ინფორმაცია პროექტზე მომუშავე სპეციალისტების კვალიფიკაციის და გამოცდილების შესახებ** 10](#_Toc76636160)

# **ინსტრუქცია ტენდერში მონაწილეობის მისაღებად**

### **1. მოთხოვნები, რომელსაც უნდა აკმაყოფილებდეს კომპანია ტენდერში მონაწილეობის მისაღებად**

1.1. პრეტენდენტს, სატენდერო დოკუმენტაციით განსაზღვრულ გამოცდილების არეალსა და საანგარიშო პერიოდში (ბოლო 5 წლის განმავლობაში) უნდა გააჩნდეს ფაქტობრივად გაწეული ანალოგიური ტიპის, ხასიათის, სირთულის და შინაარსის სამუშაოების/მომსახურების გაწევის გამოცდილება ჯამურად - არანაკლებ 1 000 000 (ერთი მილიონი) ლარისა.

1.2. პრეტენდენტის საპროექტო და სამშენებლო ჯგუფის წევრებს, რომლებიც უშუალოდ განახორციელებენ ამ ტენდერით გათვალისწინებულ სამუშაოებს/მომსახურებას (პროექტის მენეჯერი, არქიტექტორი, ხარჯთაღმრიცხველი და ა.შ) უნდა გააჩნდეთ პროექტირებისა და ანალოგიური სამუშაოების სრულყოფილად განხორციელებისთვის აუცილებელი კვალიფიკაცია და გამოცდილება.

### **2. ტექნიკური დოკუმენტაცია**

2.1. პრეტენდენტებმა ტექნიკური დოკუმენტაციის სახით უნდა წარადგინონ დოკუმენტები და ინფორმაცია:

2.1.1. ანალოგიური მომსახურების მიწოდებაზე გაფორმებული „ხელშეკრულებების რეესტრი“ დანართი N1-ის შესაბამისად (იხილეთ თანდართული). დანართში მოცემული ინფორმაციის დასადასტურებლად პრეტენდენტებმა უნდა წარმოადგინონ:

2.1.2. დანართ N1-ში მითითებულ მინიმუმ 2 შემსყიდველთან/დამკვეთთან გაფორმებული ხელშეკრულებები და შესაბამისი მიღება-ჩაბარების დამადასტურებელი დოკუმენტები. წარმოდგენილი დოკუმენტებით შესაძლებელი უნდა იყოს ქვემოთ ჩამოთვლილი პარამეტრების იდენტიფიცირება:

* დოკუმენტის დასახელება (ხელშეკრულება, მიღება-ჩაბარების აქტი);
* გაფორმების თარიღი;
* ხელშეკრულების საგანი (ობიექტის დასახელება, საერთო ფართი და სხვა);
* მხარეების (შემსრულებელი, დამკვეთი) დასახელება და საიდენტიფიკაციო ნომრები;
* მხარეების ხელმოწერები და ბეჭდები (არსებობის შემთხვევაში).

**შენიშვნა:**

იმის გათვალისწინებით, რომ წინამდებარე დოკუმენტაციის 2.1.1. პუნქტის საფუძველზე პრეტენდენტის მიერ წარმოდგენილი ინფორმაცია/დოკუმენტაცია წარმოდგენს შემსყიდველის მხრიდან პრეტენდენტის კვალიფიკაციის და გამოცდილების შეფასების მთავარ ინდიკატორს, შემსყიდველს უფლება აქვს გადაამოწმოს პრეტენდენტის მიერ წარმოდგენილ დოკუმენტებში მოყვანილი ინფორმაცია. იმ შემთხვევაში, თუ წარმოდგენილი ინფორმაცია არ შეესაბამება სინამდვილეს (ანუ ყალბი აღმოჩნდება), შემსყიდველი მოახდენს პრეტენდენტის დისკვალიფიკაციას. ამასთან, შემსყიდველი უფლებამოსილია მიმართოს საქართველოს კანონმდებლობით გათვალისწინებულ ღონისძიებებს.

2.1.3. პროექტზე მომუშავე ჯგუფის შემადგენლობა თითოეული სპეციალისტის და/ან კონსულტანტის ვინაობის, და სხვა ინფორმაციის მითითებით, **დანართ N3**-ის შესაბამისად. ჯგუფის შემადგენლობაში შეყვანილი უნდა იყოს, მხოლოდ საკვანძო სპეციალისტები/კონსულტანტები, რომლებიც პასუხისმგებლები იქნებიან პროექტის თითოეული მიმართულების სრულყოფილად შესრულებაზე.

2.1.4. ჯგუფის საკვანძო სპეციალისტების რეზიუმეები (CV), სადაც ნათლად იქნება დაფიქსირებული მათ მიერ ტენდერით გათვალისწინებული მომსახურების სფეროში მუშაობის გამოცდილება და კვალიფიკაცია;

2.1.5. სატენდერო პაკეტთან ერთად პრეტენდენტმა უნდა წარმოადგინოს:

* სამუშაოების შესრულების მეთოდოლოგია
* მასალების სპეციფიკაცია
* სამუშაოების განხორციელების ხარჯთაღრიცხვა

**სამუშაოების შესრულების ნაწილი**

2.1.6. სავალდებულოა, რომ ტენდერის ყველა მონაწილემ დაათვალიეროს სამშენებლო უბანი, გაეცნოს სამშენებლო უბნის რეალურ პირობებს და არსებულ გარემოს, იმ მიზნით, რომ ყველა ფაქტორი იქნეს გათვალისწინებული მონაწილეთა ანგარიშებში.

2.1.7 ჩასატარებელი სამშენებლო და დიზაინის სამუშაოების სრული სპექტრი უნდა ეფუძნებოდეს ხელშეკრულების ღირებულების „ფიქსირებული თანხის პრინციპს“ ე.წ “Lump Sum”.

მონაწილემ სატენდერო დოკუმენტაციაში ასევე უნდა წარმოადგინოს

1. მშენებლობის წარმოების გეგმა -გრაფიკი
2. ფინანსური გრაფიკი
3. ქვეკონტრაქტორების ჩამონათვალი (არსებობის შემთხვევაში)
4. წერილი საბანკო გარანტიის უზრუნველყოფაზე
5. განახლებული ამონაწერი სამეწარმეო რეესტრიდან
6. დასტური, რომ ტენდერში მონაწილეს არ გააჩნია დავალიანება სახელმწიფო ბიუჯეტის მიმართ (საგადასახადო ვალდებულებების ჩათვლით)
7. დასტური, რომ ტენდერში მონაწილე არ იმყოფება გაკოტრების რეჟიმში
8. ცნობა სასამართლოდან, რომ ტედერის მონაწილის წინააღმდეგ არ მიმდინარეობს სამართალწარმოება.
9. დასტური ბანკიდან, რომ ტენდერში მონაწილეს არ გააჩნია ვადაგადაცილებული დავალიანება.
10. დღგ-ს გადამხდელის ცნობა.

2.2. სატენდერო წინადადებით გათვალისწინებული მომსახურება სრულად უნდა შეესაბამებოდეს „ტექნიკურ დავალებაში“ მოცემულ მოთხოვნებს;

2.2.1. პრეტენდენტი ვალდებულია ტექნიკური დოკუმენტაციის შემადგენლობაში შემავალი ყველა დოკუმენტი წარმოადგინოს PDF ფორმატში;

2.2.2. პრეტენდენტი ვალდებულია მის მიერ შექმნილი, ტექნიკური დოკუმენტაციის სახით წარსადგენი დოკუმენტები დაამოწმოს/დაადასტუროს ხელმოწერით

**ტენდერი გამოცხადდება CMC სატენდერო პლატფორმის** [**www.tenderers.net**](http://www.tenderers.net) **ის საშუალებით.**

**წინადადების ატვირთვაც მოხდება აღნიშნულ პლატფორმაზე.**

**ტენდერი გამოცხადდება - 29 მაისი 2023**

**წინადადებების მიღების ბოლო ვადაა - 12 ივნისი 2023**

### **3. ტექნიკური დავალება**

3.1. გასაწევი მომსახურების ტექნიკური დავალება მოცემულია **დანართში N2.**

### **4. სატენდერო წინადადების შეფასება**

სატენდერო წინადადების შეფასებისას ყურადღება მიექცევა კომერციულ წინადადებას - ფასს და სრულ შესაბამისობას ტექნიკური დავალებასთან.

## დანართი N1

***ინფორმაცია***

***განხორციელებული ანალოგიური მომსახურების გამოცდილების შესახებ***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***N*** | **შემსყიდველი** | | | **ხელშეკრულება საპროექტო-სახარჯთაღრიცხვო დოკუმენტაციის დამუშავებაზე** | | | **ინფორმაცია პროექტის შესაბამისად რეალიზებულ ობიექტზე** | |
| **დასახელება** | **საიდენტიფიკაციო ნომერი** | **საკონტაქტო ინფორმაცია (მისამართი/ ტელეფონი)** | **თარიღი& N** | **ობიექტის დასახელება** | **განხორციელების პერიოდი** | **დასრულებულია, თუ არა პროექტი** | **საერთო ფართი** |
| **1** | **2** | **3** | **4** | **5** | **6** | **7** | **9** | **10** |
| 1 |  |  |  |  |  |  |  |  |
| 2 |  |  |  |  |  |  |  |  |
| 3 |  |  |  |  |  |  |  |  |
| ...n |  |  |  |  |  |  |  |  |

## დანართი N2

**ცენტრ პოინტი - სააკაძე**

საპროექტო/სამშენებლო არეალი წარმოადგენს ქ. თბილისში, სააკაძის მოედნის მიმდებარე მიწის ნაკვეთს, საკადასტრო კოდით - **01.10.13.015.112**.

ტენდერის ფარგლებში აღნიშნულ მიწის ნაკვეთზე მდებარე მრავალბინიანი საცხოვრებელი სახლის მე-3, მე-4, მე-5 და მე-7 ბლოკებში უნდა შესრულდეს ლიფტის თითო კომპლექტის სრული დემონტაჟის სამუშაოები და თითო კომპლექტის სრული მონტაჟის სამუშაოები (სულ 4 კომპლექტი) Design-Build პრინციპით, რაც გულისხმობს სრულ საპროექტო და სამშენებლო/სარემონტო-სამონტაჟო სამუშაოებს/მომსახურებას ერთიანი კონტრაქტის ფარგლებში.

**მოთხოვნები:**

1.მიმწოდებელმა უნდა უზრუნველყოს არსებული/დამონტაჟებული 4 (ოთხი) ერთეული მეორადი ლიფტის დემონტაჟი.

2. მიმწოდებელმა უნდა უზრუნველყოს დემონტირებული ნაწილებისა და სხვა გამოუყენებელი მასალებისა თუ მაკომპლექტებლების ადგილზე დასაწყობება, ან ტრანსპორტირება დამკვეთის მიერ მითითებულ ტერიტორიაზე (არა უმეტეს 25კმ-სა);

3. მიმწოდებელი პასუხისმგებელია ლიფტების დემონტაჟი - მონტაჟის შედეგად გამოვლენილი დაზიანებ(ებ)ის აღდგენაზე. ასეთ შემთხვევაში შენობის დაზიანებული ნაწილების აღდგენა და მოპირკეთება უნდა მოხდეს მიმწოდებლის მიერ საკუთარი ხარჯებით, შემსყიდველის მიერ დამატებითი ანაზღაურების გარეშე;

**დამატებითი მოთხოვნები:**

1. შემოთავაზებული საქონელი უნდა იყოს ახალი არ უნდა იყოს ნამყოფი ექსპლუატაციაში, აგრეთვე პრეტენდენტმა უნდა წარმოადგინოს სერტიფიკატი, რომელიც დაადასტურებს, რომ შემოთავაზებული ლიფტის მწარმოებელი კომპანია აკმაყოფილებს ISO-9001 სტანდარტს.

2. მიმწოდებელი ვალდებულია/პასუხისმგებელია ლიფტის ექსპლოატაციაში გაშვებაზე (მოქმედი კანონმდებლობის შესაბამისად);

3. მომსახურების პროცესში მიმწოდებელმა უნდა იხელმძღვანელოს ქვეყანაში მოქმედი ნორმებითა და აღიარებული სტანდარტებით, გაითვალისწინოს საქართველოს მთავრობის 2013 წლის 31 დეკემბრის N446 და 2011 წლის 20 ივლისის N289 დადგენილებებით დამტკიცებული, „ლიფტების უსაფრთხო ექსპლუატაციის შესახებ“ და „ლიფტის უსაფრთხოების შესახებ“ ტექნიკური რეგლამენტების მოთხოვნები.

4. მიმწოდებელი ვალდებულია სამუშაოები შეასრულოს მოქმედი სამშენებლო ნორმების და სტანდარტების მიხედვით;

5. მიმწოდებელი ვალდებულია სამუშაოების წარმოების დროს გამოიყენოს ყველა მასალა-მოწყობილობა (მასალა-მოწყობილობა უნდა იყოს ახალი არ უნდა იყოს ნამყოფი ექსპლუატაციაში) ქარხნული წარმოების, მაღალი ხარისხის და შეესაბამებოდეს ამ სფეროში აღიარებულ სტანდარტებს ლიფტ(ებ)ის ექსპლუატაციაში გაშვებაზე მოქმედი კანონმდებლობის შესაბამისად;

6. მიმწოდებელმა უნდა შეასრულოს სამუშაო უსაფრთხო, ეკოლოგიურად მისაღები გზით და ვალდებულია მინიმუმამდე დაიყვანოს მუშაობით გამოწვეული ხმაურის და ვიბრაციის დონე;

7. შემოთავაზებული ლიფტი თავსებადი უნდა იყოს არსებულ ლიფტის შახტასთან.

**საქონლის მიწოდების/მომსახურების გაწევის/სამუშაოს შესრულების ვადა**

მიმწოდებელმა უნდა უზრუნველყოს 4 (ოთხი) ერთეული ლიფტის დემონტაჟი და 4 (ოთხი) ერთეული ახალი ლიფტის მიწოდება - მონტაჟი, გაშვება-გაწყობა, ექსპლოატაციაში მიღება ხელშეკრულების გაფორმებიდან 180 კალენდარული დღის განმავლობაში.

**შესყიდვის ობიექტის ღირებულება**

შესყიდვის ობიექტის სავარაუდო ღირებულება შეადგენს 616000 (ექვსას თექვსმეტი ათასი ლარი) ლარს საქართველოს კანონმდებლობით გათვალისწინებული ყველა გადასახადის ჩათვლით.

შენიშვნა:

1. აღნიშნული ობიექტი გათავისუფლებულია დამატებითი ღირებულების გადასახადისაგან.
2. პრეტენდენტმა შემოთავაზებული ფასი უნდა წარმოადგინოს საქართველოს კანონმდებლობით გათვალისწინებული ყველა გადასახადის ჩათვლით.

**საპროექტო და სახარჯთაღრიცხვო დოკუმენტაცია:**

* სახარჯთაღრიცხვო დოკუმენტაცია, დეტალურ დიზაინთან ერთად, უნდა მოიცავდეს შესასრულებელი სამუშაოების ჩამონათვალს და მოცულობებს, გამოყენებული მასალების სპეციფიკაციებსა და რაოდენობებს.
* ტენდერში გამარჯვების შემთხვევაში და ხელშეკრულების გაფორმებამდე, გამარჯვებულმა წარმოადგინოს სსიპ ლ. სამხარაულის სასამართლო ექსპერტიზის ბიუროს მიერ გაცემული საექსპერტო დასკვნა შესასრულებელი სამუშაოების ერთეული მოცულობის სახარჯთაღრიცხვო ღირებულებების შესახებ.

1. **მშენებლობის ეტაპი**
   1. დამკვეთი ვალდებულია კონტრაქტორს გადასცეს სამშენებლო მოედანი.
   2. კონტრაქტორი ვალდებულია განახორციელოს მითითებული ლიფტების სამონტაჟო სამუშაოებთან დაკავშირებული, მათ შორის ყველა საჭირო მოსამზადებელი და სამშენებლო უბნის საორგანიზაციო სამუშაოები.
   3. კონტრაქტორის ვალდებულებაში შედის - საჯარო უწყებასთან, მათ წარმომადგენლებთან, მეზობლებთან და სხვა ნებისმიერ მესამე მხარესთან ურთიერთობის კოორდინაცია. კონტრაქტორის მხრიდან ნებისმიერ სამუშაოებთან მიმართებაში ამგვარი ურთიერთობები წინასწარ უნდა იქნას შეთანხმებული დამკვეთთან ან მის წარმომადგენელთან.
   4. კონტრაქტორის ვალდებულებაში შედის- დამკვეთის ინსტრუქციების შესრულება და მათი მოთხოვნის შესაბამისად გონივრულ ვადაში მათი საჭირო დოკუმენტების ან/და ინფორმაციით უზრუნველყოფა.
   5. კონტრაქტორი ვალდებულია აწარმოოს ყველა მიმდინარე სამშენებლო და სხვა საჭირო დოკუმენტაცია
   6. კონტრაქტორი ვალდებულია სამშენებლო უბანზე დაიცვას შრომის უსაფრთხოების ჯანმრთელობისა და გარემოს დაცვის სტანდარტები საქართველოს კანონმდებლობასთან სრული შესაბამისობით.
   7. ნებისმიერი სამუშაო, რომელსაც კონტრაქტორი ახორციელებს ობიექტის საზღვრებს მიღმა მის დაწყებამდე უნდა შეთანხმდეს შესაბამის უწყებასთან, მომიჯნავე ფართობის ან მიწის მფლობელებთან ან მათ უფლებამოსილ წარმომადგენლებთან. საჭიროების შემთხვევაში კონტრაქტორმა უნდა იზრუნოს აუცილებელი ნებართვების მოპოვებაზე შესაბამის უწყებასთან
   8. კონტრაქტორი ვალდებულია მოახდინოს ობიექტიდან სამშენებლო ნაგვის გატანა და შესაბამისი წესით გადაყრა.
   9. კონტრაქტორი ვალდებულია დამკვეთის მოთხოვნისამებრ წარმოადგინოს ნებისმიერი მასალის ნიმუში
   10. დამკვეთის მიერ განსაზღვრული დეფექტებისა და ნაკლოვანებების გამოსწორება.

**2. მშენებლობის გეგმა-გრაფიკი**

3.1 მშენებლობის დეტალური გეგმა გრაფიკი (მინ 30 სამუშაო დღემდე დეტალიზაციით) წინასწარ უნდა იქნეს შემუშავებული კონტრაქტორის მიერ და უნდა წარედგინოს დამკვეთს დასადასტურებლად.

3.2 კონტრაქტორმა ხელშეკრულებაზე ხელის მოწერიდან მაქსიმუმ 2 კვირაში უნდა წარმოადგინოს განახლებული საბოლოო, დეტალური გეგმა გრაფიკი. გრაფიკი უნდა მოიცავდეს როგორც დიზაინის, ისე მშენებლობის ყველა ეტაპს და შესაბამისობაში უნდა მოდიოდეს ხელშეკრულების პირობებთან და დამკვეთის მოთხოვნებთან. გრაფიკი დასამტკიცებლად უნდა წარედგინოს დამკვეთს.

3.3 ნებისმიერი ცვლილების შემთხვევაში ან/ და დამკვეთის მოთხოვნისამებრ კონტრაქტორმა გონივრულ ვადაში უნდა მოახდინოს სამუშაოთა წარმოების გეგმა გრაფიკის განახლება.

**3. „ფიქსირებული სახელშეკრულებო ღირებულება“**

4.1 „ფიქსირებული სახელშეკრულებო ღირებულების“ პრინციპის თანახმად, კონტრაქტორის მიერ განხორციელებული სამუშაოები მთლიანად უნდა შეესაბამებოდეს ხელშეკრულების მოთხოვნებს და სრულ შესაბამისობაში უნდა იყოს პროექტის „მიზნობრივ დანიშნულებასთან“.

4.2 კონტრაქტორის მიერ შესასრულებელი სამუშაოები უნდა მოიცავდეს ნებისმიერ კომპონენტს, რომელიც აუცილებელია დასახული ამოცანის მისაღწევად.

**4. საავანსო გადახდა**

წინასწარი ანგარიშსწორება განხორციელდება მხოლოდ ქ. თბილისის მთავრობის მიერ მიღებული გადაწყვეტილების საფუძველზე. დადებითი გადაწყვეტილების შემთხვევაში, გამარჯვებული კომპანია ვალდებული იქნება წარუდგინოს ქ. თბილისის მთავრობას, შესაბამისი საავანსო თანხის ჯერადი უპირობო და გამოუთხოვადი საბანკო გარანტია, რომლითაც სრულად  იქნება უზრუნველყოფილი განსახორციელებელი სამშენებლო სამუშაოების შესრულება და სადაც ბენეფიციარი უნდა იყოს ქ. თბილისის მუნიციპალიტეტის მერია. საბანკო გარანტია გაცემული უნდა იყოს საქართველოში ან/და „ეკონომიკური თანამშრომლობისა და განვითარების ორგანიზაციის (OECD)” წევრ ნებისმიერ ქვეყანაში ლიცენზირებული ბანკის მიერ. საბანკო გარანტიის მოქმედების ვადა 6 (ექვსი) თვით უნდა აღემატებოდეს შესაბამისი სამშენებლო სამუშაოების დასრულების საბოლოო ვადას. ავანსის დაქვითვა მოხდება პირდაპირპროპორციულად ყოველი შესრულების წარმოდგენის შემდეგ.

**5. შესრულების გარანტია**

კონტრაქტორმა უნდა წარმოადგინოს უპირობო და გამოუთხოვადი შესრულების საბანკო გარანტია კონტრაქტის სრული ღირებულების 5 % ის ოდენობით

**6. საგარანტიო დაქვითვა**

კონტრაქტორს ყოველი შესრულებიდან დაექვითება საგარანტიო დაქვითვა 5 % ის ოდენობით, რომლის 2.5 % დაუბრუნდება საბოლოო მიღება ჩაბარების ხელმოწერის შემდეგ. ხოლო მეორე 2.5 % დაუბრუნდება დეფექტის გამოსწორების პერიოდის შემდეგ.

**7. მოთხოვნა საგარანტიო ვადის შესახებ**

1. ლიფტებისა და მისი მაკომპლექტებელი ნაწილების საგარანტიო მომსახურეობის (და არა საექსპლოატაციო) ვადა უნდა შეადგენდეს მიღება-ჩაბარების აქტის გაფორმებიდან არანაკლებ 2 (ორი) წელს, რაც გულისხმობს მიმწოდებლის მიერ საგარანტიო პერიოდში დაზიანებული ყველა მაკომპლექტებელი ნაწილის უსასყიდლოდ მიწოდება-მონტაჟს.

2. საგარანტიო პირობების მოქმედების პერიოდში ხარვეზის აღმოფხვრა უნდა განხორციელდეს შემსყიდველის მოთხოვნიდან 30 (ოცდაათი) კალენდარული დღის განმავლობაში (გამოძახების თარიღად ჩაითვალება შემსყიდველის წარმომადგენლის მიერ გაგზავნილი შეტყობინება (წერილით, სატელეფონო შეტყობინება ან ელ. ფოსტაზე).

**8. ანგარიშსწორების პირობები**

თითოეული ობექტისთვის (ბლოკისთვის) ანგარიშსწორება განხორციელდება, მხოლოდ:

დემონტაჟი:

თითოეული კომპლექტის დემონტაჟის დასრულების შემდგომ ქ. თბილისი მერიის მუნიციპალური ლაბორატორიის ან/და დამკვეთის მიერ შერჩეული საზედამხედველო ორგანოს მიერ დამოწმებული შესრულებული სამუშაოების აქტის (ფორმა N2) და შესაბამისი საშემსრულებლო დოკუმენტაციის წარმოდგენის შემდეგ.

მონტაჟი:

1. მიმწოდებლის მიერ ახალ დამონტაჟებულ ლიფტზე შესაბამის სფეროში აკრედიტირებული ინსპექტირების ორგანოს მიერ გაცემული ინსპექტირების სერთიფიკატის წარმოდგენის შემდგომ;

2. შესყიდვის ობიექტის მიღება მოხდება ინსპექტირების განმახორციელებელი პირის/პირების დადებითი დასკვნის/დასკვნების საფუძველზე, ინსპექტირების განმახორციელებელი პირის/პირების მიერ დადასტურებულის დასაბუთება უნდა მოხდეს საქართველოს ეკონომიკისა და მდგრადი განვითარების სამინისტროს შესაბამისი სამსახურის მიერ გაცემული დოკუმენტის საფუძველზე;

3. დასკვნის/სერთიფიკატის (პირველი და მე-2 პუნქტები) ღირებულება უნდა დაფაროს მიმწოდებელმა საკუთარი ხარჯებით.

4. მიმწოდებლის მიერ ახალ დამონტაჟებულ ლიფტზე ქ. თბილისი მერიის მუნიციპალური ლაბორატორიის ან/და დამკვეთის მიერ შერჩეული საზედამხედველო ორგანოს მიერ დამოწმებული შესრულებული სამუშაოების აქტის (ფორმა N2) და შესაბამისი საშემსრულებლო დოკუმენტაციის წარმოდგენის შემდეგ.

შესაბამისად, შუალედური ანგარიშსწორების პირობა არ განიხილება.

## დანართი N3

### **ინფორმაცია პროექტზე მომუშავე სპეციალისტების კვალიფიკაციის და გამოცდილების შესახებ**

|  |  |  |  |  |  |  |
| --- | --- | --- | --- | --- | --- | --- |
| **No** | **სპეციალისტის თანამდებობა (როლი პროექტის შემუშავებაში)** | **სახელი, გვარი** | **განათლება, სპეციალობა და ხარისხი (ბაკალავრი, მაგისტრი) დიპლომის მიხედვით** | **სასწავლებლის დასახელება და დამთავრების წელი** | **სამუშაო სტაჟი (წელი)** | |
| **საერთო** | **სპეციალობით** |
| **1** |  |  |  |  |  |  |
| **2** |  |  |  |  |  |  |
| **3** |  |  |  |  |  |  |
| **4** |  |  |  |  |  |  |
| **5** |  |  |  |  |  |  |
| **n…** |  |  |  |  |  |  |

**შენიშვნა:** 1. ზემოთ მოცემულ ცხრილს თან უნდა დაერთოს თითოეული სპეციალისტის რეზიუმე (CV), სადაც მკაფიოდ იქნება დაფიქსირებული მათ მიერ ტენდერით გათვალისწინებული მომსახურების სფეროში მუშაობის გამოცდილება;

(პრეტენდენტის დასახელება)

(უფლებამოსილი პირის სახელი, გვარი)

(უფლებამოსილი პირის თანამდებობა) (უფლებამოსილი პირის ხელმოწერა)